CELEX: 32015R0210
Language: el
Date: 2015-02-10 00:00:00
Title: Κανονισμός (ΕΕ) 2015/210 της Επιτροπής, της 10ης Φεβρουαρίου 2015 , για την τροποποίηση των παραρτημάτων II και III του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών

11.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 35/16
            
         ΚΑΝΟΝΙΣΜΌΣ (ΕΕ) 2015/210 ΤΗΣ ΕΠΙΤΡΟΠΉΣ
   της 10ης Φεβρουαρίου 2015
   για την τροποποίηση των παραρτημάτων II και III του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (1), και ιδίως το άρθρο 26,
   Εκτιμώντας τα ακόλουθα:
   
               (1)
            
            
               Το «Pacharán» είναι αλκοολούχο ποτό ευρέως γνωστό στους ισπανούς καταναλωτές, το οποίο παράγεται κατά παράδοση στην Ισπανία, με διαβροχή καρπών τσαπουρνιάς (Prunus spinosa) σε αιθυλική αλκοόλη γεωργικής προέλευσης. Δεδομένου ότι δεν υπάρχει κατηγορία αλκοολούχων ποτών που να αντιστοιχεί στο «Ρacharán» και προκειμένου να παρέχονται σαφείς πληροφορίες στους μη ισπανούς καταναλωτές και να αντικατοπτρίζονται οι εξελίξεις της οικονομίας και της αγοράς, θα πρέπει να περιληφθεί στο παράρτημα II του κανονισμού (ΕΚ) αριθ. 110/2008 μια νέα κατηγορία με την ονομασία «Αλκοολούχο ποτό αρωματισμένο με τσάπουρνα ή Ρacharán». Για να διασφαλιστεί η προστασία των καταναλωτών και των οικονομικών συμφερόντων των παραγωγών, η νέα κατηγορία θα πρέπει να περιλαμβάνει τεχνικές προδιαγραφές με βάση την αξιολόγηση των υφιστάμενων παραμέτρων ποιότητας και παραγωγής που χρησιμοποιούνται στην αγορά της Ένωσης.
            
         
               (2)
            
            
               Δεδομένης της φήμης του «Ρacharán», το οποίο οι καταναλωτές συνδέουν αυτομάτως με την Ισπανία, όπως έχει αναγνωριστεί στο παρελθόν, ο όρος «Ρacharán» μπορεί να χρησιμοποιείται ως ονομασία πώλησης μόνο στην περίπτωση που το προϊόν έχει παρασκευασθεί στην Ισπανία. Όταν το προϊόν παρασκευάζεται εκτός της Ισπανίας, ο όρος «Ρacharán» μπορεί να χρησιμοποιείται μόνο για να συμπληρώνει την ονομασία πώλησης «Αλκοολούχο ποτό αρωματισμένο με τσάπουρνα» και από κοινού με την ένδειξη της χώρας παραγωγής.
            
         
               (3)
            
            
               Η γεωγραφική ένδειξη «Pacharán navarro», η οποία είναι καταχωρισμένη στο παράρτημα III του κανονισμού (ΕΚ) αριθ. 110/2008 υπό τον τίτλο «Άλλα αλκοολούχα ποτά», θα πρέπει να μεταφερθεί στην κατηγορία «Αλκοολούχο ποτό αρωματισμένο με τσάπουρνα ή Ρacharán» στο ίδιο παράρτημα.
            
         
               (4)
            
            
               Συνεπώς, ο κανονισμός (ΕΚ) αριθ. 110/2008 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα αλκοολούχα ποτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα II και ΙΙΙ του κανονισμού (ΕΚ) αριθ. 110/2008 τροποποιούνται ως εξής:
   
               (1)
            
            
               Στο παράρτημα II, μετά το σημείο 37 Sloe gin, παρεμβάλλεται το ακόλουθο σημείο 37α:
               
                           «37α
                        
                        
                           “Αλκοολούχο ποτό αρωματισμένο με τσάπουρνα ή Ρacharán”
                           Αλκοολούχο ποτό αρωματισμένο με τσάπουρνα ή Ρacharán είναι το αλκοολούχο ποτό:
                           
                                       α)
                                    
                                    
                                       στο οποίο υπερισχύει η γεύση των καρπών τσαπουρνιάς και λαμβάνεται με διαβροχή τσάπουρνων (Prunus spinosa) σε αιθυλική αλκοόλη γεωργικής προέλευσης, με την προσθήκη φυσικών εκχυλισμάτων ανίσου (κοινώς γλυκάνισου) ή/και αποσταγμάτων ανίσου,
                                    
                                 
                                       β)
                                    
                                    
                                       το οποίο έχει ελάχιστο κατ' όγκο αλκοολικό τίτλο 25 %,
                                    
                                 
                                       γ)
                                    
                                    
                                       για την παραγωγή του οποίου έχει χρησιμοποιηθεί ελάχιστη ποσότητα 125 γραμμαρίων καρπών τσαπουρνιάς ανά λίτρο τελικού προϊόντος,
                                    
                                 
                                       δ)
                                    
                                    
                                       η περιεκτικότητα του οποίου σε σάκχαρα, εκφραζόμενη σε ιμβερτοποιημένα σάκχαρα, κυμαίνεται μεταξύ 80 και 250 γραμμαρίων ανά λίτρο τελικού προϊόντος,
                                    
                                 
                                       ε)
                                    
                                    
                                       του οποίου τα οργανοληπτικά χαρακτηριστικά, το χρώμα και η γεύση προέρχονται αποκλειστικά από τον χρησιμοποιούμενο καρπό και τον άνισο.
                                    
                                 Ο όρος “Pacharán” μπορεί να χρησιμοποιείται ως ονομασία πώλησης μόνο στην περίπτωση που το προϊόν έχει παρασκευαστεί στην Ισπανία. Όταν το προϊόν παράγεται εκτός της Ισπανίας, ο όρος “Ρacharán” μπορεί να χρησιμοποιείται μόνο ως συμπλήρωμα της ονομασίας πώλησης “Αλκοολούχο ποτό αρωματισμένο με τσάπουρνα”, υπό την προϋπόθεση ότι συνοδεύεται από τις λέξεις: “παράγεται στον/στην/στο…”, ακολουθούμενες από την ονομασία του κράτους μέλους ή της τρίτης χώρας παραγωγής.»
                        
                     
         
               (2)
            
            
               Το παράρτημα III τροποποιείται ως εξής:
               
                           α)
                        
                        
                           Στην κατηγορία προϊόντος «Άλλα αλκοολούχα ποτά», διαγράφονται οι ακόλουθες καταχωρίσεις:
                           
                                        
                                    
                                    
                                       
                                          «Pacharán navarro
                                       
                                    
                                    
                                       Ισπανία
                                    
                                 
                                        
                                    
                                    
                                       
                                          Pacharán
                                       
                                    
                                    
                                       Ισπανία»
                                    
                                 
                     
                           β)
                        
                        
                           Μετά την κατηγορία προϊόντος 34, παρεμβάλλεται η ακόλουθη καταχώριση:
                           
                                       
                                                   «37α.
                                                
                                                
                                                   Αλκοολούχο ποτό αρωματισμένο με τσάπουρνα ή Pacharán
                                                   
                                                
                                             
                                    
                                       
                                          Pacharán navarro
                                       
                                    
                                    
                                       Ισπανία»
                                    
                                 
                     
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Τα αλκοολούχα ποτά που αντιστοιχούν στην κατηγορία «Αλκοολούχα ποτά αρωματισμένα με τσάπουρνα ή Pacharán» τα οποία δεν επισημαίνονται σύμφωνα με τον κανονισμό (ΕΚ) αριθ. 110/2008 μπορούν να συνεχίσουν να διατίθενται στην αγορά μέχρις ότου εξαντληθούν τα αποθέματα.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 39 της 13.2.2008, σ. 16.